Un adolescent de 14 ani a fost înjunghiat cu o armă albă, pe o stradă din municipiul Călărași. Incidentul șocant a avut loc duminică seara, în jurul orei 21:00, în fața unui supermarket, notează presa locală.
Victima a suferit mai multe răni prin înjunghiere în zona abdomenului și a fost transportată de urgență la Unitatea de Primiri Urgențe a Spitalului Județean din Călărași.
Potrivit unor surse din spital, plăgile sunt adânci și au necesitat intervenția chirurgicală imediată.
Polițiștii au identificat un suspect pe care l-au dus la audieri.